stanford-oval/wikipedia huggingface dataset:
Toto (elokuva)
Näyttelijät

| 0 | 1 | 2 |
| --- | --- | --- |
|  Juha Hyppönen  | … |  Eki   |
|  Mikko Hänninen  | … |  Reiska   |
|  Paavo Piskonen  | … |  Pena, Pentti Saikkonen   |
|  Eeva Eloranta  | … |  Hanna, Ekin vaimo   |
|  Helena Haavisto  | … |  Penan anoppi   |
|  Virve Kauste  | … |  Mirkku   |
|  Sanna Fransman  | … |  Päivi   |
|  Veronika Mattsson  | … |  Krisse   |
|  Pentti Auer  | … |  Kurt   |
|  Tadaaki Kawata  | … |  Mr. Tokoshi   |
|  Masaaki Hashimoto  | … |  Mr. Iwasaki   |
|  Liisa Halonen  | … |  Marja, Reiskan ex-vaimo   |
|  Paavo Liski  | … |  1. poliisi   |
|  Kai Honkanen  | … |  2. poliisi   |
|  Olli Tuominen  | … |  3. poliisi   |
|  Henri Kapulainen  | … |  2. kirjailija hotellihuoneessa   |
|  Ilkka Kylävaara  | … |  1. kirjailija hotellihuoneessa   |
|  Reima Kekäläinen  | … |  taiteilija   |
|  Tuija Ahvonen  | … |  kukkakioskin myyjä   |
|  Tiina Bergström  | … |  Tiina   |
|  Taina Saikkonen  | … |  Taina   |
|  Carita Bergström  | … |  Carita   |
|  Susanna Haavisto  | … |  tarjoilijatar   |
|  Pauli Virtanen  | … |  Lievonen   |
|  Katriina Rinne  | … |  nainen pubissa   |
|  Kaisa Karikoski  | … |  2. nainen pubissa   |
|  Valde Pitkänen  | … |  mies autoliikkeessä   |
|  Helinä Tevi-Pekkonen  | … |  nainen autoliikkeessä   |
|  Kai Salminen  | … |  johtaja Vornanen   |
|  Heidi Kari  | … |  sihteeri   |
|  Annette Arlander  | … |  tyttö pubissa   |
|  Ulla-Maija Tamminen  | … |  2. tyttö pubissa   |
|  Ilkka Vanne  | … |  liikemies hotellihuoneessa   |
|  Hannele Laaksonen  | … |  ilotyttö hotellihuoneessa   |
|  Heidi Blom  | … |  Sanna, Penan tytär   |
|  Antero Granholm  | … |  4. poliisi   |
|  Kalevi Immonen  | … |  viulisti   |
|  Kullervo Kukkasjärvi  | … |  mies sairaalassa   |
|  Jouko Jämsä  | … |  mies sairaalassa   |
|  Heikki Peltonen  | … |  asiakas pubissa   |
|  Timo Linnasalo  | … |  asiakas pubissa   |
|  Anna Savonius  | … |  naispotilas   |
|  Antero Helasvuo  | … |  asiakas pubissa   |
|  Eero Salmenhaara  | … |  asiakas pubissa   |
Aiheesta muualla

Toto Elonet.
Tunneli paratiisiin

| Tunneli paratiisiin> Strit og Stumme |
| --- | --- |

Ohjaaja:  Jannik Hastrup
Käsikirjoittaja:  Jannik Hastrup, Bent Haller
Tuottaja:  Bent Fabricius-Bjerre
Säveltäjä:  Jens Vilhelm Pedersen
Kuvaaja:  Hasse Christensen
Valmistustiedot
Valmistusmaa:  Tanska
Ensi-ilta:  20. marraskuuta 1987
Kesto:  80 minuuttia
Alkuperäiskieli:  tanska
Aiheesta muualla
IMDb 
Elonet
AllMovie
Infobox OKNimi-testi OK: 
Tunneli paratiisiin (elokuvan suomenkielinen nimi Yleisradion vuoden 1993 televisioesityksessä, tansk. Strit og Stumme) on vuonna 1987 valmistunut tanskalainen Jannik Hastrupin ohjaama piirroselokuva.
Juoni

Elokuvan tarina kertoo tulevaisuudesta, jossa saastuminen on tehnyt maapallon pinnalla asumisen asumiskelvottomaksi. Ihmiset asuvat luolissa syvällä maan sisällä, ja vallan ottaneet jättiläisrotat tyrannisoivat heitä. Kuitenkin muisto elämästä maan pinnalla auringonpaisteessa elää ihmisten kanssa paratiisimyyttien muodossa. Ihmislapset Strit ja Dumb päättävät kapinoida rottia vastaan, ja heillä on myös unelma päästä tutkimaan maan pintaa.
Vastaanotto

Elokuva vastaanotettiin Tanskassa ristiriitaisesti, mutta jotkut arvostelijat kehuivat elokuvan omaperäisyyttä, kun taas toiset kaipasivat ohjaaja Hastrupin aiempien piirroselokuvien viehätystä.
Elokuva Suomessa

Elokuva on esitetty Suomen televisiossa yhden kerran: 16. toukokuuta 1993 Yle TV1-kanavalla.
Bago (alue)

| Bago |
| --- | --- |
 lippu

Valtio:  Myanmar
Infobox OKVirheellinen NIMI-arvo: 
Bago on  hallinnollinen alue Myanmarin eteläisessä keskisessä osassa. Aluetta rajaa pohjoisessa Magwayn sekä Mandalayn alueet, idässä Kayinin ja Monin osavaltiot sekä Martabaninlahti, etelässä Yangonin alue ja lännessä Ayeyarwadyn alue sekä Rakhinen osavaltio. Osavaltion pinta-ala on 39 404 km² ja pääkaupunki Bago.
Vuonna 2014  alueen väkiluku oli 4,86 miljoonaa.
Piirikunnat

Osavaltio jakautuu neljään piirikuntaan:
Bago
Pyay
Tharrawaddy
Taungoo
Aiheesta muualla

Kuvia tai muita tiedostoja aiheesta Bago (alue) Wikimedia Commonsissa
Myanmarin hallinnollinen jako
Osavaltiot: Chin • Kachin • Kayah • Kayin • Mon • Rakhine • Shan
Alueet: Ayeyarwady • Bago • Magway • Mandalay • Sagaing • Tanintharyi • Yangon
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Bo Grahn

Bo Henning Lennart Grahn (6. lokakuuta 1947 Porvoo – 16. heinäkuuta 2018 Vantaa) oli suomalainen kuulantyöntäjä. Hän edusti vuoteen 1968 asti Porvoon Akillesta ja sen jälkeen Esbo Idrottsföreningiä.
Grahn sijoittui neljänneksi 19-vuotiaiden EM-kilpailuissa Odessassa 1966. Münchenin olympialaisissa 1972 hän putosi karsintakilpailussa. Ainoan yleisen sarjan SM-mitalinsa hän sai oltuaan toinen Joensuussa 1972 tuloksella 19,65.
Grahn liittyi kolmantena urheilijana 20 metrin kerhoon työnnettyään ennätyksensä 20,09 m Helsingissä 3. elokuuta 1972.
Grahn sairasti laajalle levinnyttä melanoomaa, joka oli todettu jouluna 2016.
Ulvilan yhteiskoulu

| Ulvilan yhteiskoulu |
| --- | --- |
Sijainti:  Kaarinantie 4, Friitala, Ulvila
Tyyppi:  yläkoulu
Perustettu:  1964
Luokat:  7–9
Oppilaita:  500
Ulvilan yhteiskoulu on peruskoulu Ulvilan Friitalassa. Koulussa on noin 500 oppilasta.
Koulu perustettiin vuonna 1964 nimellä Ulvilan keskikoulu. Koulu on toiminut peruskouluna vuodesta 1976.
Bo Holmberg

Bo Lindor Holmberg (17. marraskuuta 1942 Härnösand, Ruotsi – 11. helmikuuta 2010 Tukholma) oli ruotsalainen sosiaalidemokraattinen poliitikko, ministeri ja virkamies. Holmberg toimi Ruotsin kunnallisministerinä 1982, sisäministerinä 1983–1988 ja Södermanlandin läänin maaherrana 1996–2005. Hän toimi myös useissa johtavissa virkamiestehtävissä.
Bo Holmberg oli vuonna 2003 murhatun Ruotsin ulkoministeri Anna Lindhin puoliso vuodesta 1991.
Ulvinsalon luonnonpuisto

| --- | --- |
Sijainti:  Kuhmo Suomi
Pinta-ala:  25,3 km2 
| --- | --- |
Tyyppi:  Luonnonpuisto 
Perustettu:  1956 
Hallinto:  Metsähallitus 
muokkaa - muokkaa wikitekstiä - muokkaa Wikidataa
Ulvinsalon luonnonpuisto sijaitsee Kuhmossa, Kainuussa noin 50 kilometriä Kuhmon keskustasta itäkaakkoon ja rajoittuu Suomen ja Venäjän rajaanselvennä. Suurin osa puistosta on rajavyöhykkeellä. Ulvinsalon luonnonpuisto on perustettu vuonna 1956 ja sen pinta-ala on 25 km². Se on koskematonta metsää ja vähävesistöistä vedenjakaja-aluetta. Puroja on melko runsaasti. Muutamia lampia lukuun ottamatta muita vesistöjä alueella ei ole. Suoaltaat ovat enimmäkseen pieniä ja kapeita juotteja. Suot ovat säilyneet luonnontilaisina. Kangasmailla tuoreet kangasmetsät ovat vallitsevia. Luontotyypeiltään metsät ovat monipuolisia. Alueen lajisto on erittäin edustavaa erämaalajistoa. Luonnonpuiston merkitystä lisää sen sijainti kiinni Venäjän rajassa, josta käsin esimerkiksi suurpetoja ja metsäpeuroja kulkee alueelle. Liikkuminen luonnonpuistossa on luvanvaraista ja sallittu vain merkittyjä polkuja pitkin. Vanhojen metsien suojeluohjelmassa luonnonpuistoa ehdotetaan laajennettavaksi noin 14 neliökilometriä.
Alueen eläimistöä ovat muun muassa liito-orava, ahma, karhu, ilves, metsäpeura, haarahaukka, huuhkaja, kurki, laulujoutsen ja pikkusieppo. Alue on eräs harvoista metsäpeuran lisääntymisalueesta Suomessa. Ulvinsalolla on myös eräs Suomen tiheimmistä metsokannoista. Alueella kasvaa useita harvinaisia kääpälajeja.
Bad Girls

| Bad Girls |
| --- | --- |

Tyyli:  Draama
Kestoaika:  60 min
Luoja(t):  Maureen Chadwick, Eileen Gallagher, Ann McManus
Alkuperämaa:   Iso-Britannia
Alkuperäiskieli:  englanti
Verkko:   Nelonen    ITV
Esitetty:  1. kesäkuuta 1999 (Isossa-Britanniassa) – 2006
Jaksoja:  107
Aiheesta muualla
IMDb 
Bad Girls on ITV-kanavan esittämä englantilainen draamasarja, jota Suomessa esitettiin Nelosella. Sarja kertoo kuvitteellisen Larkhallin naisvankilan arjesta vankien ja vanginvartijoiden näkökulmasta. Sarjaa esitettiin 1999–2006.
Kaikki kahdeksan Bad Girls -kautta ovat saatavilla DVD:nä. Lisäksi suomeksi tekstitettynä ovat kaudet 1 & 2.[lähde? ]
Näyttelijät

(sisältää juonipaljastuksia)
Helen Fraser - Sylvia "Ruumissäkki" Hollamby, hieman iäkäs vanginvartija
Victoria Alcock - Julie Saunders, vankilan keittiössä työskentelevä vanki
Kika Mirylees - Julie Johnston, vankilan keittiössä työskentelevä vanki
Jack Ellis - Jim Fenner, miesvanginvartija, joka on käyttänyt salaa hyväksi monia naisvankeja
Simone Lahbib - Helen Stewart, vanginvartija, rakastui Nikki Wadeen ja heillä oli suhde. Näytteli tuotantokausissa 1-3
Antonia Okonma - Darlene Cake, jamaikalainen tumma naisvanki
Mandana Jones - Nikki Wade, vanki, näytteli tuotantokausissa 1-3.
Tracey Wilkinson - Di Barker, naisvanginvartija, oli naimisissa vanginvartija Jim Fennerin kanssa
Victoria Bush - Tina Purvis, vanki vankilan keittiön apulaisena
James Gaddas - Neil Grayling, miesvanginvartija
Liz May Brice - Pat Kerrigan
Debra Stephenson - Shell Dockley, vanki, jolla oli suhde Jim Fennerin kanssa. Näytteli tuotantokausissa 1-5.
Tristan Sturrock - Colin Hedges, miesvanginvartija, käytti huumeita avioerosta lähtien, rakastui Yvonneen (vanki) ja heillä oli suhde. Näytteli tuotantokausissa 5-7.
Alicya Eyo - Denny Blood, vanki, siirrettiin avovankilaan 5. tuotantokauden viimeisessä jaksossa. Rakastui Shaz Wylieen ja heillä oli läheinen suhde. Näytteli tuotantokausissa 1-5.
Lindsey Fawcett - Shaz Wylie, vanki, kuoli kirjaston räjähdyksen aiheuttamaan tulipaloon. Näytteli tuotantokausissa 2-4.
Amanda Barrie - Bev Tull, vanki
Stephanie Beacham - Phyl Oswyn, vanki
Rebecca Hazlewood - Arun Parmar, vanki
Dannielle Brent - Natalie Buxton, muiden vankien silmäterä, Natalie yrittää komennella kaikkia vankeja
Jane Lowe - Monica Lindsay
Linda Henry - Yvonne Atkins, poistunut sarjasta. Viimeisessä jaksossaan "kuoli", kun vanginvartija Fenner lukitsi hänet vanhan hirttosellin umpitunneliin.
Joanne Froggatt - Rachel Hicks, huumeiden hallussapidosta vuodeksi tuomittu vanki. Hän teki itsemurhan kuultuaan lapsensa adoptiosta.
Luisa Bradshaw-White - Lorna Rose, vanginvartijaupseeri, joka erotettiin virasta vankien kiristettyä häntä.
Lara Cazalet - Zandra Plackett, luottokorttikavalluksesta tuomittu vanki. Hän kuoli vankilassa aivokasvaimeen.
Sharon Duncan-Brewster - Crystal Gordon, vanki, jolla oli suhde vankilan huoltomiehen kanssa ja eli hetken vapaudessa, kunnes päätyi Shellin vuoksi takaisin vankilaan.
Claire King - Karen Betts, vankilan G-siiven johtaja, jolla oli suhde Fennerin kanssa.
Kellie Bright - Cassie Tyler, vanki, joka sai vapautuksen pelastettuaan Graylingin tulipalo-onnettomuudesta.
Nicola Stapleton - Janine Nabeski, luottokorttihuijauksista tuomittu vanki, joka käytti huumeita ja synnytti lapsen vankilassa.
Björn Rudolf Wasastjerna

Björn Rudolf Wasastjerna (30. kesäkuuta 1860 Helsinki – 29. huhtikuuta 1928 Helsinki) oli suomalainen juristi ja virka- ja valtiopäivämies.
Wasastjernan vanhemmat olivat apukamreeri Edvin Gideon Wasastjerna ja Rudolfina Charlotta Barck. Hän tuli ylioppilaaksi Helsingissä, suoritti oikeustutkinnon 1886 ja sai varatuomarin arvon 1889. Wasastjerna työskenteli virkamiehenä senaatissa, valtiovaraintoimituskunnan protokollasihteeri hän oli 1906–1911.
Wasastjerna oli aatelissäädyssä edustaja valtiopäivillä 1891, 1894, 1897 ja 1905–1906.
Tohtori Kohtalo (Kent Nelson)

| Tohtori Kohtalo |
| --- | --- |
Luoja(t):  Gardner Fox ja Howard Sherman
Kustantamo:  DC Comics
Ensiesiintyminen:  More Fun Comics nro 55 (toukokuu 1940)
Henkilötiedot
Oikea nimi:  Kent Nelson
Pituus:  188 cm
Paino:  90 kg
Ryhmäsidokset:  Oikeuden Puolustajat
Voimat:  Taikuus, mystiikka
Suhteet
Sukulaiset:  Sven Nelson (isä, kuollut), Celestine Babcock-Nelson (äiti, kuollut), Inza Nelson (vaimo, kuollut), Kent Jr. Nelson (poika, kuollut), Aaron Babcock (veljenpoika), Kent V. Nelson (iso-isoveljenpoika), Laryn Kent (iso-isosiskontyttö)
Tohtori Kohtalo, oikealta nimeltään Kent Nelson on DC Comicsin kustantama sarjakuvahahmo ja supersankari, jonka loivat Gardner Fox ja Howard Sherman. Hahmo teki ensi esiintymisensä More Fun Comics sarjakuvan numerossa 55, vuonna 1940.
Sarjakuvissa

Kent Nelson syntyi 17. tammikuuta 1928 Celestine Babcock-Nelsonille ja arkeologi Sven Nelsonille. Kentin äiti kuoli hieman hänen syntymänsä jälkeen tuntemattomasta syystä. Sittemmin 12-vuotiaana Kentin elämä muuttui täysin, kun isänsä Sven Nelson päätti viedä poikansa arkeologiselle kaivauspaikalle Egyptiin Urin laaksoon. Paikalliset olivat turhan peloissaan lähestyäkseen Nabun temppeliä, peläten kirousta ja Jumalan vihaa, joka puolestaan ei hetkauttanu Sven Nelsonia. Hän meni yhdessä poikansa kanssa temppelin sisään, jossa Kent törmäsi muinaiseen sarkofagiin, joka sisälsi egyptiläisen Nabu velhon kehon. Yhtäkkiä Kent tunsi tarvetta vetää vivusta, joka on pitänyt Nabun unessa tuhansia vuosia. Vedettyään vivusta temppeliin levisi myrkyllistä kaasua, joka tappoi Kentin isän Svenin mutta ei poikaa.
Nabu halusi palkita pojan vapaudestaan opettamalla pojalle taikuutta, mutta Kent ei hyväksynyt tarjousta vaan halusi isänsä takaisin. Nabu kuitenkin heilautti kättään Kentin edessä, jonka seurauksena kaikki isänsä kuolemaan liittyvät muistikuvat hävisivät. Viikon sisällä Nabu oli muuttanut Kentin aikuiseksi ja opettanut hänelle mystiikan salaisuudet, järjestyksen ja voiman. Nabun viimeinen toivomus oli antaa Kentin hyökätä kaikin voimin hänen kimppuunsa, mutta Kent ei kyennyt tappamaan isäntäänsä kiintymyksen vuoksi. Nabun tehdessä käsimerkin se muistutti Kentiä kaasusta joka vapautti Nabun ja tappoi isänsä. Kent raivostui täysin isänsä tappaneelle Nabulle ja kutsui kaiken voimansa tuhotakseen Nabun. Samassa Nabun todellinen olemus paljastui olevan energiaolento, järjestyksen loordi. Hän selitti Kentin isän kuoleman seuraukset ja loputtoman taistelun järjestyksen ja kaaoksen välillä. Viimeiseksi lahjaksi Nabu antoi Kentille kultaisen kypärän, joka toimi samalla amulettina kasvattaen hänen voimiaan. Pitäessään kypärää Kent sai seurakseen Nabun, jonka myötä maailmalla olisi jälleen järjestyksen loordi.
Sarjakuvissa > Sankarina

Kentin ensimmäinen seikkailu Tohtori Kohtalona alkoi taistelulla ilkeää velhoa Wotania vastaan, jonka kynsistä hän pelasti Inza Cramerin. Kent rakastui Inzaan lähes saman tien ja pari meni myöhemmin naimisiin. Hän loi taikuudellaan tornin Salemiin, Massachusettsin osavaltioon, joka toimi Tohtori Kohtalon tukikohtana. Hän seikkaili ensimmäisen kerran toisen sankarin Aaveen kanssa, kun kaksikko tuhosivat militaristisen pakoreitin paholaisten tuonelaan. Toisen maailmansodan aikaan Yhdysvaltojen ollessa sodassa mukana, Tohtori Kohtalo ja useat muut salaperäisen miehet auttoivat häntä kukistamaan Theodore Rooseveltin salamurha yritykset. Rooseveltin vaatimuksesta he perustivat Oikeuden Yhteiskunnan 1940-luvun lopulla.
Tuona aikana Kent huomasi kypäränsä tulevan yhä enemmän omistushaluisemmaksi Kentiä kohtaan, jonka seurauksena hän loi uuden kypärän. Kent kuitenkin menetti voimiaan muutoksen seurauksena, mutta kykeni edelleen lentämään, sekä olemaan haavoittumaton ja yli-inhimillisen vahva. Kent kuitenkin otti alkuperäisen kypäränsä käyttöön yrittäessään etsiä kadonnutta Aavetta. Hän huomasi Aaveen olevan Kulakin mielenhallinnassa ja joutui taistelemaan omaa liittolaista vastaan. Tohtori Kohtalo hävisi taistelun ja menetti Nabun antaman kypärän tuonelaan. Hän vietti koko 1950-luvun uransa lopettaneena sankarina ja toimi lääkärinä. Vasta 1960-luvulla Kent Nelson sai kypäränsä takaisin ja palasi takaisin Tohtori Kohtalon rooliin. Sittemmin vuonna 1963 hän liittyi uudelleen Oikeuden Yhteiskuntaan yhdessä Inzan kanssa. Tuona aikana pari tuntui olevan kuolemattomia muiden sankareiden ikääntyessä, he pysyivät lähes samanikäisinä.
Kent Nelson esiintyi Tohtori Kohtalona ajoittain vuoden 1984 Infinity Inc tarinoissa, joka oli myös 22 ja viimeinen Oikeuden Yhteiskunnan ja Oikeuden Puolustajien liittouma. Tohtori Kohtalo esiintyi myös useissa Crisis on Infinite Earths tarinan julkaisuissa, joiden jälkeen hän liittyi väliaikaisesti Oikeuden Puolustajiin. Tohtori Kohtalosta tuli myöhemmin Justice League Dark ryhmän jäsen.
The New 52 jatkuvuudessa Kent Nelsonin Tohtori Kohtalo teki cameo-esiintymisiä, ennen suurta debyyttiään neljännessä Doctor Fate -sarjassa, jossa hän mentoroi Khalid Nassouria uutena Tohtori Kohtalona.
Dark Nights: Metal -tapahtuman aikana Tohtori Kohtalo auttoi Oikeuden Puolustajia kukistamaan Barbatoksen lähettämät Pimeät Ritarit. Hän muodostaa etsintäryhmän Ihmenaisen ja Haukkatytön kanssa löytääkseen Nth Metallia Rock of Eternitystä, jossa Musta Adam väitetysti tappoi hänet. Dark Nights: Death Metal tarinassa Tohtori Kohtalo nähtiin vartioimassa Valhalla Cemeteryä yhdessä Alan Scottin, Jay Garrickin ja Villikissan kanssa. Myöhemmin hänet nähtiin taistelemassa BatMagea vastaan.
Muissa medioissa > Animaatiossa > Teräsmies

Kent Nelson esiintyi ensi kerran televisiossa vuonna 1997 Teräsmies-animaatiosarjassa jaksossa "The Hand of Fate" vierailevassa roolissa, jossa hahmo esiteltiin keski-ikäsenä sankarina, joka oli kyllästynyt taisteluun hyvän ja pahan välillä. Teräsmies pyysi häneltä apua yliluonnollista uhkaa Karkullia vastaan, johon Tohtori Kohtalo ei aluksi suostunut. Teräsmies sai kuitenkin suostuteltua hänet taistelemaan jälleen hyvyyden puolesta. Hahmon äänenä toimi George DelHoyo.
Muissa medioissa > Animaatiossa > Justice League

Kent Nelson nähtiin seuraavan kerran vuonna 2003 Justice Leaguessa ja Justice League Unlimitedissa, joka sijoittui samaan universumiin Teräsmies-animaatiosarjan kanssa. Sarjassa hän oli aluksi Oikeuden Puolustajien liittolainen. Sittemmin toisessa sarjassa hän liittyi heidän joukkioon, mutta pysyi silti omassa "tukikohdassaan". Hahmon äänenä toimi tällä kertaa Oded Fehr.
Muissa medioissa > Animaatiossa > Batman – pelottomat

Vuonna 2009 Kent Nelsonin Tohtori Kohtalo teki lyhyen vierasesiintymisen Batman – pelottomat animaatiosarjassa, jossa hahmon äänenä toimi Greg Ellis.
Muissa medioissa > Animaatiossa > Young Justice

Kent Nelsonin versio Tohtori Kohtalosta esiintyi Young Justice animaatiosarjassa, jossa häntä ääninäytteli Edward Asner.
Muissa medioissa > Animaatiossa > Justice League Action

Nuori Kent Nelsonin versio Tohtori Kohtalosta esiintyi Justice League Action sarjan jaksossa "Trick or Threat", jossa häntä ääninäytteli Erica Luttrell.
Muissa medioissa > Televisiossa > Smallville

Kent Nelsonin Tohtori Kohtalo esiintyi Smallville -televisiosarjan kaksiosaisessa jaksossa "Absolute Justice", jossa häntä esitti Brent Stait.
Muissa medioissa > Elokuvissa

Kent Nelsonin Tohtori Kohtalo nähtiin animaatioelokuvan Justice League: The New Frontier introssa Amerikan Oikeuden Yhteiskunnan jäsenenä.
Vaihtoehtoinen versio Kent Nelsonin Tohtori Kohtalosta esiintyi animaatioelokuvassa Justice Society: World War II, jossa häntä ääninäytteli Keith Ferguson. Tämä versio toimi koodinmurtajana Maa 2 ulottovuudessa auttaen Oikeuden Yhteiskuntaa natsien kukistamisessa.
Kent Nelson esiintyi Tohtori Kohtalona elokuvassa Black Adam, jossa häntä esitti Pierce Brosnan. Tämä versio on Oikeuden Yhteiskunnan jäsen ja Haukkamiehen läheinen ja uskottu ystävä.
Videopeleissä

Kent Nelsonin Tohtori Kohtalo esiintyi ei-pelattavana hahmona ja myöhemmin ladattavana bonushahmona DC Universe Online -pelissä.
Kent Nelsonin Tohtori Kohtalo esiintyi pelattavana hahmona Injustice 2 -pelissä, jossa häntä ääninäytteli David Sobolov.
Kent Nelsonin Tohtori Kohtalo esiintyi pelattavana hahmona Lego Batman 3: Beyond Gotham -pelissä.
Kent Nelsonin Tohtori Kohtalo esiintyi pelattavana hahmona Lego DC Super-Villains -pelissä.
Kent Nelsonin Tohtori Kohtalo esiintyi pelattavana hahmona DC Legends -pelissä.
Kent Nelsonin Tohtori Kohtalo esiintyy pelattavana hahmona DC Heroes & Villains ja DC: Dark Legends -pelissä.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1997 | George DelHoyo | Teräsmies |  |  |
| 2003–2006 | Oded Fehr | Justice League Justice League Unlimited |  |  |
| 2009 | Greg Ellis | Batman – pelottomat |  |  |
| 2010 | Brent Stait | Smallville |  |  |
| 2011 | Edward Asner | Young Justice |  |  |
| 2017 | David Sobolov |  |  | Injustice 2 |
| 2022 | Pierce Brosnan |  | Black Adam |  |
Bensaahan ne pojat tuli hakemaan

| Bensaahan ne pojat tuli hakemaan Lampela & Lampi |
| --- | --- | --- |

Studioalbumin tiedot
 Julkaistu: 6. huhtikuuta 2011
 Formaatti: CD
 Tuottaja(t): Liukas Niklas (vastaava)
 Tyylilaji: rap, rock
 Kesto: 44.03
 Levy-yhtiö: Monsp
Seppo Lampelan muut julkaisut
| Paskasheriffin paluu 2010 | Bensaahan ne pojat tuli hakemaan 2011 | Jedin paluu 2011 |
Bensaahan ne pojat tuli hakemaan on Steen1 -nimellä tunnetun rap-artisti Seppo Lampelan ja näyttelijä Jussi Lammen 6. huhtikuuta 2011 julkaistu yhteisalbumi. Sen julkaisi Monsp Records.
Taustaa

Albumin ensimmäinen single "Tennispallobiisi" julkaistiin 28. helmikuuta 2011. Singlellä vierailee Seppo Lampelan tytär Kastanja. Albumi sisältää kaksi levyä, joista toisella levyllä ovat kappaleiden akustiset versiot.
Albumin nimi tulee suomalaisen V2 – Jäätynyt enkeli -elokuvan kohtauksesta, jossa Veikko Hopea (Jussi Lampi) täyttää huoltoasemalla kahden romanin auton bensiinillä todeten samalla "Bensaahan ne pojat tuli hakemaan".
Kappaleet

Kun mikään ei riitä – 6.14
Bensaahan ne pojat tuli hakemaan – 4.06
Sammuu – 5.23
Tennispallobiisi – 4.04
Pieni välisoitto – 3.12
Bussi 615 – 6.16
Sirkuskarhu – 3.59
Merkit sinusta – 5.48
Kuukauden työntekijä – 5.01
Muusikot

Kastanja Herold – laulu
Liukas Niklas – vastaava tuottaja, miksaus, masterointi
Anssi Ahvenniemi – basso
Dani Nuutinen – kitara (levy yksi)
Peter Engberg – kitara (levy kaksi)
Valtteri Nevalainen – huilu
Arvostelut

Helsingin Sanomat:
Rumba:
Soundi:
Tuoreet Platat:
Aiheesta muualla

Albumin arvostelu Noise -sivustolla
Seppo Lampela
| --- | --- |
Studioalbumit::  Salaliittoteoria ·  Varasta pomolta ·  Runoja kontrollihuoneesta ·  Pesismaila ja ananas ·  Bensaahan ne pojat tuli hakemaan ·  Jedin paluu ·  Hipaisu ikuisuutta ·  Rikollinen
Kokoelmat::  Ajatusrikoksia
EP:t::  Nottinghamin paskasheriffi ·  Valkoinen jänis ·  Paskasheriffin paluu
Singlet::  "Samaa uudestaan" ·  "Terroristi" ·  "Marssi" ·  "Tennispallobiisi"
Kirjat::  Hullu klovni
Muut artikkelit::  Diskografia ·  Spürma ·  Taipan Circle ·  Astro
Bad Influence

| Bad Influence The Robert Cray Band |
| --- | --- | --- |

Studioalbumin tiedot
 Äänitetty : Music Lab, Los Angeles
 Julkaistu: 1983
 Formaatti: LP
 Tuottaja(t): Bruce Bromberg   Dennis Walker
 Tyylilaji: Soul and Blues
 Kesto: 34.30
 Levy-yhtiö: High Tone Records
The Robert Cray Bandin muut julkaisut
| Who's Been Talkin' 1980 | Bad Influence 1983 | False Accusations 1985 |
Bad Influence on yhdysvaltalaisen kitaristi, laulaja ja lauluntekijä Robert Crayn johtaman The Robert Cray Bandin toinen studioalbumi. Albumin on Euroopassa julkaissut vuonna 1984 englantilainen Demon Records Kaliforniassa toimivan High Tone Recordsin lisenssillä. Tuottajina ovat olleet Bruce Bromberg ja Dennis Walker. Levyn esittelytekstin on tehnyt Lee Hildebrand.
Levy on äänitetty Los Angelesissa Music Labissa ja äänittäjänä on ollut Bill Dashiell. Masteroinnin on tehnyt Bernie Grundman A&M Recordsin studiossa.
Levykannen on suunnitellut Terri Lande ja etupuolen valokuvan on ottanut Lynne R. Henderson, kääntöpuolen valokuvan Robert Craysta Ancil Nance ja yhtyekuvan Donna Cline.
Kiitoksissa on mainittu Alby Allen, Jeffrey Sweitzer, Bill Gardner ja Larry Sloven sekä roudarit Greg Thurber ja Gary Newell.
Yhdysvalloissa yhtyeen asioita on hoitanut Mike Kappus sanfranciscolaisesta The Rosebud Agencysta.